Vijesti iz našeg eko vrta

  Ovih dana bilo je živahno u našem vrtu. Vrijedni članovi eko grupe urezali su glavice kelja, očistili ga i složili u kartonski kontejner.

Dogovorene su prve radionice u kojima će se prikazati proizvodnju soka  kojemu je baza kelj uzgojen u našem vrtu.

Prva radionica održana je  u 8.e razredu ( Ivana Jerković, prof.) Učenici su bili vrlo suradljivi. Razgovarali smo o prehrambenim navikama u našem svakodnevnom životu.

Bilo je interesantno čuti što vole i koliko im je hrana važna. Evo prilike kušati nešto drugačije ,a pri tom potpuno ZDRAVO.

Glavni sastojak je K E LJ. Dodali smo jabuke i banane kako bi sok dobio slađi okus. Nekih dvadesetak minuta trajao je postupak  hladnog  prešanja iz kojeg se dobio 100% čisti sok kojeg smo razrijedili vodom .Učenici su pomagali u radu. U početku su neki bili sumnjičavi vidjevši zelenu boju napitka, ali nakon kušanja tražilo se još. Bilo je korisno unijeti vitamine i minerale u naš organizam u ovo zimsko vrijeme. Hvala na suradnji 8.e.

Druga radionica bila je baš na VALENTINOVO  pa je sve bilo slađe. Članovi EKO GRUPE  bili su gosti u 1.b.Svi su zajedno radili. Očistili voće i natrgali kelj.

Prvaši imaju razredni  projekt ZDRAVO JEDI ZDRAVO ŽIVI pa je ovo prvi korak u njegovu ostvarenju. Bilo je puno uzbuđenja. Svi su htjeli raditi i pomagati.

Nakon čišćenja jabuka i banana trgali su kelj. Dobili su rukavice i počeli su po dogovoru pripremljeno stavljati u sokovnik. Potrajalo je neko vrijeme dok smo sve iscijedili i konačno dobili sok postupkom hladnog prešanja. Učenici su  vidjeli kako je istovremeno nastajao  sok i kako se odvajao ostatak voća i povrća. Ti ostatci mogu se kuhati, peći ili praviti kolač. Znači sve se koristi ništa se ne baca. Na kraju su probali napitak. Svatko po zelenu čašu vitamina. Tražila se još koja dodatna čaša vitamina. Bilo je veselo , zabavno i  poučno.

Tako smo baš na Valentinovo popili  zeleni sok u naše zdravlje. ŽIVJELI!!!!!!